Richard Neutra

Richard Neutra, nado en Viena o 8 de abril de 1892 e finado en Wuppertal (Alemaña) o 16 de abril de 1970, foi un arquitecto austríaco, nacionalizado estadounidense, considerado un dos arquitectos máis importantes do movemento moderno.

 Traxectoria 
miniatura|250px|Casa Kaufman (1946) en Palm Springs, California
Richard Josef Neutra naceu en Viena o 8 de abril de 1892. Estudou arquitectura na Universidade Técnica de Viena e asistiu tamén a clases na escola de construción de Adolf Loos, un dos arquitectos que máis respectaba. En 1912 coñeceu a Rudolf Schindler, un arquitecto co que trabou amizade, ata que se produciu un conflito entre eles. Participou como oficial de artillaría do exército austríaco, durante a primeira guerra mundial. Finalizada a guerra, Neutra ingresou nun sanatorio próximo a Zürich para recuperarse dunha malaria e de síntomas de tuberculose. Terminada a súa formación, Neutra traballou en Zürich, no despacho do xardineiro paisaxista Gustav Ammann. En Zürich coñeceu a Dione, filla do arquitecto Alfred Niedermann. Logo marchou a Berlín, onde gañou a vida un tempo traballando nun teatro e como debuxante publicitario, antes de incorporarse á oficina municipal de obras públicas e urbanismo de Luckenwalde, unha localidade ao sur de Berlín, no distrito de Branderburgo. Alí coñeceu ao arquitecto Erich Mendelsohn, do que se converteu en asistente no seu estudio de Berlín.

En 1922 contraeu matrimonio con Dione Niedermann e en 1923 emigrou aos Estados Unidos. Pasou un tempo en Nova York e Chicago, onde traballou nun estudio de arquitectura. Neutra tivo a oportunidade de coñecer a Louis Sullivan antes da súa morte. Cando faleceu, coñeceu conoció a Frank Lloyd Wright no funeral de Sullivan, no cemiterio de Graceland. Neutra admiraba a Wright e o respecto que tiña polo arquitecto estadounidense levouno a chamar ao seu primeiro fillo Frank Lloyd. Tras aquel primeiro encontro, Wright levouno ao seu estudio de Taliesin, Wisconsin, onde traballou nalgúns proxectos.

Arredor de 1925 Neutra mudouse a California, para traballar no estudio de Schindler. Instalouse definitivamente nos Ánxeles, onde abriu o seu propio despacho en 1926. Comezou a deseñar uns proxectos que incorporaban criterios novidosos, como a estrutura de formigón armado e reforzos metálicos nas xanelas. Tamén deseñou vivendas prefabricadas que denominou "One Plus Two" (un máis dous) e traballou nun proxecto de cidade de futuro. En 1927 publicou o seu libro "Wie baut Amerika?", que se publicou en Stuttgart o ano seguinte, e que chamou a atención no sector. Recibiu o encargo da casa de Saúde Lovell. Para esta obra deseñou un esqueleto de aceiro que requiría unha montaxe en moi pouco tempo.

A casa Lovell tiña unha importancia comparable á dos edificios de aceiro e de cristal da arquitectura europea naquela época, polo que a través desta casa se coñeceu en Europa a arquitectura dos Ánxeles. Orixinariamente, a casa Lovell ía ser deseñada por Schindler, mentres que Neutra se encargaría do axardinamento, mais por un conflito, Lovell decidiu traspasar o proxecto a Neutra, o que distanciou os dous amigos durante varios anos. Volvéronse atopar en 1953 cando lles asignaron camas adxacentes nun hospital.

Nos anos seguintes, Neutra foi fundador e profesor da Academia de Artes Modernas nos Ánxeles. Ademais, traballou en numerosos proxectos e foi experimentando en todos eles con novos materiais e novas estruturas. Durante a segunda guerra mundial, cando non se podían conseguir materiais de construción especiais, Neutra empregou nalgunhas obras madeira de piñeiro, ladrillos e vidro.

A partir de 1949 estableceu unha colaboración con Robert E. Alexander, que durou dez anos. Xuntos proxectaron tamén edificios máis importantes e de carácter público, como igrexas, colexios, clínicas e edificios de oficinas. En 1954 escribiu un novo libro, Survival through Design, en que expuxo as súas ideas sobre unha arquitectura que ten en conta o factor humano nos seus deseños.

En 1955, o Departamento de Estado dos Estados Unidos encargou a Neutra o deseño dunha nova embaixada en Karachi. O nomeamento de Neutra formou parte dun ambicioso programa de comisións arquitectónicas a arquitectos célebre, que incluíron embaixadas de Walter Gropius en Atenas, Edward Durell Stone en Nova Delhi, Marcel Breuer na Haia, Josep Lluís Sert en Bagdad e Eero Saarinen en Londres.

En 1965 Neutra formou unha sociedade co seu fillo Dion, tamén arquitecto, e durante os seus últimos anos cedeulle gradualmente o control do seu estudio. Entre 1960 e 1970, Neutra proxectou e construíu oito villas en Europa, catro en Suíza, tres en Alemaña e unha en Francia. Entre os clientes máis destacados neste período atópanse Gerd Bucerius, editor de Die Zeit, así como figuras do comercio e da ciencia.

Neutra faleceu en Wuppertal, Alemaña, o 16 de abril de 1970, aos 78 anos, durante unha xira de conferencias.

 Estilo arquitectónico 
Foi célebre pola atención que prestou á definición das necesidades reais dos seus clientes, independentemente do tamaño do proxecto, en contraste con outros arquitectos desexosos de impoñer a súa visión artística a un cliente. Neutra empregaba ás veces cuestionarios detallados para descubrir as necesidades do seu cliente. A súa arquitectura doméstica era unha mestura de arte, paisaxe e comodidade práctica.

Nun artigo publicado en 1947 por The Hills, "The Changing House", Neutra dá énfase ao plan "listo para calquera cousa", enfatizando un plan aberto e multifuncional para espazos de vida flexibles, adaptables e doadamente modificables para calquera tipo de vida ou acontecemento.

Neutra tiña unha aguda sensación de ironía. Na súa autobiografía Life and Shape, incluíu unha anécdota lúdica sobre un produtor-cliente anónimo de cinema que electrificou o foso arredor da casa que Neutra deseñou para el. Este era un relato moi embelecido dun cliente real, Josef von Sternberg, que de feito tiña unha casa con foso, pero non electrificado. A novelista e filósofa Ayn Rand, que tratara sobre a arquitectura na súa novela The Fountainhead, foi a segunda propietaria da casa Von Sternberg no val de San Fernando (agora destruída). Fíxose famosa unha foto de Julius Shulman de Neutra e Rand.

As primeiras acuarelas e debuxos de Neutra, a maioría dos lugares aos que viaxou (particularmente as súas viaxes aos Balcáns na primeira guerra mundial) e os esbozos de retratos, mostraron influencia de artistas como Gustav Klimt ou Egon Schiele. Eles son unha mostra do desenvolvemento da inclinación de Neutra cara ao debuxo.

 Legado 
O fillo de Neutra, Dion, mantivo as oficinas de Silver Lake deseñadas e construídas polo seu pai como "Richard & Dion Neutra Architecture" nos Ánxeles. O edificio figura no Rexistro Nacional de Lugares Históricos.

En 1980, a viúva de Neutra doou a Casa Van der Leeuw (Casa de Investigación VDL), valorada en 207 500 dólares, á Universidade Politécnica do Estado de California, Pomona para ser empregada pola Facultade de Deseño Ambiental da universidade. En 2011, a Casa Kronish deseñada por Neutra (1954) no 9439 Sunset Boulevard en Beverly Hills vendeuse por 12,8 millóns de dólares.

En 2009, a exposición "Richard Neutra, Architect: Sketches and Drawings" na Biblioteca Central dos Ánxeles ofreceu unha selección de esbozos das viaxes de Neutra, debuxos de figuras e representacións de edificios. Unha exposición sobre o traballo do arquitecto en Europa entre 1960 e 1979 foi montada polo MARTa en Herford, Alemaña.

O renacemento de finais da década de 1990 do modernismo arquitectónico californiano de mediados de século deu nova vida ao seu traballo, como as casas e estruturas públicas construídas polos arquitectos John Lautner e Rudolf Schindler. A casa do deserto de Kaufmann foi restaurada por Marmol Radziner+Associates a mediados desa década.

A tipografía Neutraface, deseñada por Christian Schwartz para House Industries, baseouse nos principios de arquitectura e deseño de Richard Neutra.

 Obras 
 Jardinette Apartments, 1928, Hollywood, California
 Lovell House, 1929, Os Ánxeles, California
 Mosk House, 1933, 2742 Hollyridge Drive, Hollywood
 Nathan and Malve Koblick House, 1933, 98 Fairview Avenue, Atherton, California
 Universal-International Building (Laemmle Building), 1933, Hollywood
 Scheyer House, 1934, Blue Heights Drive, Hollywood Hills, Os Ánxeles
 William and Melba Beard House (with Gregory Ain), 1935, 1981 Meadowbrook, Altadena
 California Military Academy, 1935, Culver City
 Corona Avenue Elementary School, 1935, 3835 Bell Avenue, Bell, California
 Largent House, 1935, corner of Hopkins and Burnett Avenues, San Francisco
 Von Sternberg House, 1935, San Fernando Valley
 Neutra VDL Studio and Residences (also known as Van der Leeuw House or VDL Research House), 1932, Os Ánxeles, California
 Sten and Frenke House (Los Angeles Historic-Cultural Monument #647), 1934, 126 Mabery Road, Santa Monica
 The Neutra House Project, 1935, Restoration of the Neutra "Orchard House" in Los Altos, California
 Josef Kun House, 1936, 7960 Fareholm Drive, Nichols Canyon, Hollywood Hills, Los Angeles, California
 George Kraigher House , 1937, 525 Paredes Line Road, Brownsville, Texas
 Landfair Apartments, 1937, Westwood, Los Angeles, California
 Strathmore Apartments, 1937, Westwood, Los Angeles, California
 Aquino Duplex, 1937, 2430 Leavenworth Street, San Francisco
 Leon Barsha House (with P. Pfisterer), 1937, 302 Mesa Road, Pacific Palisades, California
 Miller House, 1937, Palm Springs, California
 Windshield House, 1938, Fisher's Island, Nova York
 Lewin House, 1938, 512 Ocean Front Walk, Santa Monica, Los Angeles
 Emerson Junior High School, 1938, 1650 Selby Avenue, West Los Angeles, California
 Ward-Berger House, 1939, 3156 North Lake Hollywood Drive, Hollywood Hills, Los Angeles, California
 Kelton Apartments, Westwood, Los Angeles
 Beckstrand House, 1940, 1400 Via Montemar, Palos Verdes Estates, Los Angeles
 Bonnet House, 1941, Hollywood Hills, Los Angeles, California
 Neutra/Maxwell House, 1941, Angelino Heights, Los Angeles
 Van Cleef Residence, 1942, 651 Warner Avenue, Westwood, Los Angeles
 Channel Heights Housing Projects, 1942, San Pedro, California
 John Nesbitt House, 1942, 414 Avondale, Brentwood, Los Angeles
 Kaufmann Desert House, 1946, Palm Springs, California
 Stuart Bailey House, 1948, Pacific Palisades, California (Case Study 20A)
 Case Study Houses #6, #13, #21A
 Schmidt House, 1948, 1460 Chamberlain Road, Linda Vista, Pasadena, California
 Joseph Tuta House, 1948, 1800 Via Visalia, Palos Verdes, California
 Holiday House Motel, 1948, 27400 Pacific Coast Highway, Malibu, California
 Elkay Apartments, 1948, 638-642 Kelton Avenue, Westwood, Os Ánxeles
 Gordon Wilkins House, 1949, 528 South Hermosa Place, South Pasadena, California
 Alpha Wirin House, 1949, 2622 Glendower Avenue, Los Feliz, Os Ánxeles
 Hines House, 1949, 760 Via Somonte, Palos Verdes, California
 Atwell House, 1950, 1411 Atwell Road, El Cerrito, California
 Nick Helburn House, 1950, Sourdough Road, Bozeman, Montana
 Neutra Office Building — Neutra's design studio from 1950 to 1970
 Everist House, 1951, 200 W. 45th Street, Sioux City, Iowa
 Moore House, 1952, Ojai, California (recibiu o premio AIA)
 Perkins House, 1952–55, 1540 Poppypeak Drive, Pasadena, California
 Schaarman House, 1953, 7850 Torreyson Drive, Hollywood Hills
 Kester Avenue Elementary School (con R. E. Alexander), 1953, 5353 Kester Avenue, Os Ánxeles
 Olan G. e Aida T. Hafley House, 1953, 5561 East La Pasada Street, Long Beach
 Brown House, 1955, 10801 Chalon Road, Bel Air, Os Ánxeles
 Kronish House, 1955, Beverly Hills, California
 Sidney R. Troxell House, 1956, 766 Paseo Miramar, Pacific Palisades, California
 Clark House, 1957, Pasadena, California
 Airman's Memorial Chapel, 1957, 45549 Bauer Street, Miramar, California
 Ferro Chemical Company Building, 1957, Cleveland, Ohio
 The Lew House, 1958, 1456 Sunset Plaza Drive, Os Ánxeles
 Connell House, 1958, Pebble Beach, California
 Mellon Hall and Francis Scott Key Auditorium, 1958, St. John's College, Annapolis, Maryland
 Riviera United Methodist Church, 1958, 375 Palos Verdes Boulevard, Redondo Beach
 Loring House, 1959, 2456 Astral Drive, Os Ánxeles (ampliada por Escher GuneWardena Architecture, 2006)
 Singleton House, 1959, 15000 Mulholland Drive, Hollywood Hills
 Oyler House, 1959 Lone Pine, California
 Garden Grove Community Church, Community Church, 1959 (Fellowship Hall and Offices), 1961 (Sanctuary), 1968 (Tower of Hope), Garden Grove, California
 Three senior officer's quarters on Mountain Home Air Force Base, Idaho, 1959
 Julian Bond House, 1960, 4449 Yerba Santa, San Diego, California
 R.J. Neutra Elementary School, 1960, Naval Air Station Lemoore, in Lemoore, California (deseñada en 1929)
 Palos Verdes High School, 1961, 600 Cloyden Road, Palos Verdes, California
 Haus Rang, 1961, Königstein im Taunus, Alemaña
 Hans Grelling House/Casa Tuia on Monte Verità, 1961, Strada del Roccolo 11, Ascona, Tesino, Suíza
 Los Angeles County Hall of Records, 1962, Os Ánxeles, California.
 Gettysburg Cyclorama, 1962, Gettysburg National Military Park, Pennsylvania
 Gonzales Gorrondona House, 1962, Avenida la Linea 65, Sabana Grande, Caracas, Venezuela
 Bewobau Residences, 1963, Quickborn cerca de Hamburgo, Alemaña
 Mariners Medical Arts, 1963, Newport Beach, California
 Painted Desert Visitor Center, 1963, Petrified Forest National Park, Arizona
 United States Embassy, (despois US Consulate General ata 2011), 1959, Karachi, Pakistán
 Swirbul Library, 1963, Adelphi University, Garden City, Nova York
 Kuhns House, 1964, Woodland Hills, Os Ánxeles, California
 Rice House (National Register of Historic Places), 1964, 1000 Old Locke Lane, Richmond, Virginia
 VDL II Research House, 1964, (reconstruída por Dion Neutra) Os Ánxeles, California
 Rentsch House, 1965, Wengen preto de Berna en Suíza; paisaxista: Ernst Cramer
 Ebelin Bucerius House, 1962-1965, Brione sobre Minusio en Suíza; paisaxista: Ernst Cramer
 Haus Kemper, 1965, Wuppertal, Alemaña
 Casa González-Gorrondona, 1965, Caracas, Venezuela
 Sports and Congress Center, 1965, Reno, Nevada
 Delcourt House, 1968–69, Croix, Nord, Francia
 Haus Pescher, 1969, Wuppertal, Alemaña
 Haus Jürgen Tillmanns, 1970, Stettfurt, Thurgau, Suíza

 Obras perdidas 
Unha das estruturas máis famosas e fotografiadas das deseñadas por Neutra foi a Casa Maslon de Rancho Mirage, California en 1962, que foi demolida en 2002.

O edificio Cyclorama de Neutra en Gettysburg foi demolido polo servizo do parque nacional entre o 8 e o 9 de marzo de 2013.

 Galería 

 Publicacións 
 1927: Wie Baut Amerika? (How America Builds) (Julius Hoffman)
 1930: Amerika: Die Stilbildung des neuen Bauens in den Vereiningten Staaten (Anton Schroll Verlag)
 1935: 
 1948: Architecture of Social Concern in Regions of Mild Climate (Gerth Todtman)
 1951: Mysteries and Realities of the Site (Morgan & Morgan)
 1954: Survival Through Design (Oxford University Press)
 1956: Life and Human Habitat (Alexander Koch Verlag).
 1961: Welt und Wohnung (Alexander Kock Verlag)
 1962: Life and Shape: an Autobiography (Appleton-Century-Crofts), reimpreso en 2009 (Atara Press)
 1962: Auftrag für morgen (Claassen Verlag)
 1962: World and Dwelling (Universe Books)
 1970: Naturnahes Bauen (Alexander Koch Verlag)
 1971: Building With Nature (Universe Books)
 1974: Wasser Steine Licht (Parey Verlag)
 1977: Bauen und die Sinneswelt (Verlag der Kunst)
 1989: Nature Near: The Late Essays of Richard Neutra (Capra Press)

 Notas 

 Véxase tamén 

 Bibliografía 


 Vela Castillo, José (1999). Richard Neutra : un lugar para el orden. Tese (Doutoral), E.T.S. Arquitectura (UPM). Arquivo Dixital UPM

 Ligazóns externas 

 Estilo y proyectos de Richard Neutra
 Casa Kauffmann
 Obras de Richard Neutra en Urbipedia 
 Finding Aid for the Richard and Dion Neutra Papers, UCLA Library Special Collections.
 Digitized plans, sketches, photographs, texts from the Richard and Dion Neutra Collection, UCLA Library Special Collections.
 Jan De Graaff Residence architectural drawings and photographs, circa 1940sHeld by the Department of Drawings & Archives , Avery Architectural & Fine Arts Library, Columbia University
 Richard Joseph Neutra papers, 1927-1978 Held in the Dept. of Drawings & Archives, Avery Architectural & Fine Arts Library, Columbia University, Nova York
 Neutra Institute for Survival Through Design
 Neutra at GreatBuildings.com
 Neutra at modernsandiego.com
 info and photos from Winkens.ie
 History, plans and photographs of the VDL I & VDL II Research Houses
 Neutra VDL Studio and Residences iPad App
 Richard Neutra and the California Art Club: Pathways to the Josef von Sternberg and Dudley Murphy Commissions
 R. M. Schindler, Richard Neutra and Louis Sullivan's "Kindergarten Chats"
 Foundations of Los Angeles Modernism: Richard Neutra's Mod Squad
 Richard Joseph Neutra papers, 1927-1978, held by the Avery Architectural and Fine Arts Library, Columbia University

Categoría:Arquitectos de Austria
Categoría:Arquitectos dos Estados Unidos de América
Categoría:Nados en Viena
Categoría:Nados en 1892
Categoría:Finados en 1970